stanford-oval/wikipedia huggingface dataset:
שמחה בונים קאליש
צאצאיו

את מקומו של רבי שמחה בונים באוטבוצק מילא בנו השלישי רבי מנחם מנדל קאליש. במלחמת העולם הראשונה עבר לוורשה שם נפטר בי"ח באייר תרע"ט. שני בנים נוספים של רבי שמחה בונים שימשו גם הם כאדמו"רים, רבי אברהם משה קאליש מפאלניץ שהתנהג כאביו באדיקות ובחומרות, בסוף ימיו התגורר בוורשה ונפטר בב' באלול תרצ"ח. ורבי ישראל יצחק קאליש ששימש כאדמו"ר בקאליש.
את מקומם של בני רבי שמחה בונים מילאו;
רבי שמחה בונים מפאלניץ, בן רבי אברהם משה, התמנה לאדמו"ר בבחרותו. חתנו של רבי פנחס ישכר מסוסנוביץ (מגזע רדושיץ). נרצח בשואה.
רבי יעקב דוד ברוך בן רבי אברהם משה. כיהן כאדמו"ר מפאלניץ-וורקא בארצות הברית. היה חתנו של הרב מנדל מורגנשטרן מוונגרוב (בנו של רבי יצחק זליג מורגנשטרן מסוקולוב).
רבי מרדכי מנחם בן רבי ישראל יצחק. כיהן בוורקא. היה חתנו של רבי בצלאל יאיר דנציגר מלודז' בנו של רבי יחיאל מאלכסנדר.
רבי יחיאל חיים ישראל יצחק בן רבי מנחם מנדל. חתנו של הרב אליעזר ליפשיץ, רב בלודז'. נולד באוטבוצק, עבר לוורקא וחזר לאוטבוצק. הקים ישיבה בבית מדרשו ומסר בה שיעורים. נרצח בשואה עם בני קהילתו ונקבר בקבר אחים.
חמישה מילדיו של מנחם מנדל קאליש (איטה, רחל, דוד, צביה ונעמי) הגיעו לארץ ישראל. אשת הטלוויזיה תמר לוטן הייתה בתה של רחל. נכדתה של איטה, נעמי גבע, הייתה אשתו של דודו גבע, ונכדה נוספת היא אילת, אמה של עינב גלילי.
לקריאה נוספת

אתמולי - סיפור חייו הייחודיים, כמו תיאור חצרו וסיקור ממשיכי דרכו, נכתב על ידי נכדתו איטה קאליש.
הרבי הקדוש מאטוואצק - ניו יורק תשס"ז, בעריכת נכדו הרב רפאל שלמה קאליש. (י"ל במלאת 100 שנה להסתלקותו)
אברהם יצחק ברומברג, מגדולי החסידות חלק ג', על רבי יצחק מוורקא, רבי יעקב דוד מאמשינוב, רבי מנדל מוורקא, רבי בונים מאוטבוצק ורבי מנחם מאמשינוב.
הערות שוליים

↑  מרדכי מנחם מנדל קאליש היה בנו השני של רבי ישראל יצחק קאליש מוורקא
↑  תמונה של קברו: https://www.mytzadik.com/tzadik.aspx?id=106
↑  אבריאל בר-לבב, פנינים חולות, באתר הארץ, 20 באפריל 2012
↑   עופר אדרת, בת האדמו"ר שהפכה לסמל למרדנות וחילוניות, באתר הארץ, 18 בספטמבר 2013
| --- | --- |
בקרת זהויות :  NLI: 987007296147605171  ISNI: 0000 0000 4107 7072  LCCN: n2007087769  VIAF: 41300525   WorldCat (עם VIAF): 41300525
Berna 2VM

| --- | --- |

Berna 2VM
 מאפיינים כלליים
 יצרן:  Berna (אנ')
 שנות ייצור:  1964–1976
 יחידות שיוצרו:  1,600
 הרכבה:  שווייץ שווייץ
 אורך:  7.37 מטר
 רוחב:  2.30 מטר
 גובה:  3.2 מטר
 משקל:  7,100 ק"ג (ריק), 12,000ק"ג (משקל מלא) (מטען - 4,900 ק"ג)
 בסיס גלגלים:  4.2 מטר
 מפרט טכני
 מנוע:  6 צילינדרים, 2 שסתומים לצילינדר, 8,100 סמ"ק, המפיק 135 כ"ס, יחס דחיסה 17.45:1 (מנוע דיזל)
 מהירות מרבית:  75 קמ"ש
Berna 2VM היא משאית מתוצרת יצרנית המשאיות, הטרוליבוסים והאוטובוסים Berna (אנ') אשר יוצרה עבור צבא שווייץ בין השנים 1964–1976.
משאיות "Berna 2VM" יוצרו במספר תצורות ושירתו בצבא שווייץ בין השנים 1964–1998.
Berna 2VM

יוצרו 1,600 יחידות.
מנוע דיזל.
הנעה 4x4.
3 מושבים בקבינה: נהג + 2 אנשי צוות.
מכל דלק: 160 ליטר.
תמונות

דגם "Berna 2VM"
דגם "Berna 2VM", שנת 1967 - מבט לתא הנהג
דגם "Berna 2VM"
הערות שוליים

↑  דגם "Berna 2VM" - מפרט militaerfahrzeuge.ch/unterkategorie
↑  דגמי "Berna 2VM" primeportal.net/trucks/gunther_neumahr/berna_2vm
↑  דגם  "Berna 2VM", שנת 1968 - מפרט טכני muzeumgryf.pl/eksponaty/berna-2vm-1968
↑  Kurt Sahli, Jo Wiedmer: Saurer. Nutzfahrzeuge damals und heute. Buri, Bern 1983, ISBN 3-7169-2101-7
1901 בארצות הברית

| 0 | 1 | 2 | 3 |
| --- | --- | --- | --- |
| «««  1900   1899  1898 |  דגל ארצות הברית | 1901  בארצות הברית |  »»»  1902   1903   1904 |
כל ערכי השנים בארצות הברית • אירועים בולטים בעולם ב-1901 פורטל ארצות הברית • לוח שנה של שנת 1901
1901 בארצות הברית הייתה השנה בה חגגה ארצות הברית 125 שנה מיום היווסדה.
הנהגה

הנשיא: ויליאם מקינלי (המפלגה הרפובליקנית) עד 14 בספטמבר, תאודור רוזוולט (המפלגה הרפובליקנית)
סגן הנשיא: התפקיד לא היה מאויש עד 4 במרץ, תאודור רוזוולט (המפלגה הרפובליקנית) עד 14 בספטמבר, התפקיד לא היה מאויש מ-14 בספטמבר
אירועים בולטים

פרק זה לוקה בחסר. אנא תרמו לוויקיפדיה ו.
12 ביוני – קובה מאשרת את תיקון פלאט, שבו נאלצה להסכים להפוך לשטח חסות אמריקאי
24 ביולי – או. הנרי משתחרר מהכלא באוסטין שבטקסס, לאחר שריצה שלוש שנות מאסר בשל מעילה בבנק
22 באוגוסט – נוסדת חברת המכוניות קדילאק
2 בספטמבר – ביריד הלאומי במינסוטה משמיע סגן נשיא ארצות הברית דאז, תאודור רוזוולט, את המילים המפורסמות "דבר בנועם ושא מקל גדול"
6 בספטמבר – רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים
16 באוקטובר – תאודור רוזוולט מושבע כנשיא ארצות הברית.
29 באוקטובר – ליאון צ'ולגוש, רוצחו של נשיא ארצות הברית ויליאם מקינלי, מוצא להורג במכות חשמל
נולדו

1 בפברואר – קלארק גייבל, שחקן קולנוע אמריקאי שכיכב בסרט חלף עם הרוח (נפטר ב-1960)
25 בפברואר – זיפו מרקס, קומיקאי יהודי-אמריקאי, מהאחים מרקס (נפטר ב-1979)
28 בפברואר – לינוס פאולינג, כימאי-פיזיקאי אמריקני (נפטר ב-1994)
7 במאי – גרי קופר, שחקן קולנוע אמריקאי, פעמיים זוכה פרס אוסקר (נפטר ב-1961)
4 באוגוסט – לואי ארמסטרונג, מוזיקאי ג'אז (נפטר ב-1971)
5 בדצמבר – וולט דיסני, מפיק סרטים (נפטר ב-1966)
16 בדצמבר – מרגרט מיד, אנתרופולוגית תרבותית אמריקאית (נפטרה ב-1978)
נפטרו

פרק זה לוקה בחסר. אנא תרמו לוויקיפדיה ו.
28 בפברואר – ויליאם אברטס, פוליטיקאי אמריקני (נולד ב-1818)
13 במרץ – בנג'מין הריסון, נשיאה ה-23 של ארצות הברית (נולד ב-1833)
14 בספטמבר – ויליאם מקינלי, נשיאה ה-25 של ארצות הברית (נולד ב-1843)
29 באוקטובר – ליאון צ'ולגוש, רוצחו של ויליאם מקינלי (הומת) (נולד ב-1873)
6 בספטמבר: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים.
ויליאם מקינלי
תשלומי חובל

| --- | --- |
 מקרא:  שמות, כ"א, י"ח–כ"ה ויקרא, כ"ד, י"ט–כ' דברים, כ"ה, י"א–י"ב
 משנה:  מסכת בבא קמא, פרק ח'
 תלמוד בבלי:  תלמוד בבלי, מסכת בבא קמא, דף פ"ג, עמוד ב'–דף צ"ג, עמוד א'
 משנה תורה:  ספר נזקים, הלכות חובל ומזיק, פרק א'–פרק ה'
 שולחן ערוך:  חושן משפט, סימן ת"כ–סימן תכ"ד
 ספרי מניין המצוות:  ספר המצוות, עשה רל"ו ספר החינוך, מצווה מ"ט
 
במשפט העברי תשלומי חובל הם חמישה חיובי תשלומים (המכונים במשנה: חמישה דברים) שההלכה מחייבת אדם שחבל בחברו והזיקו בגופו.
חמשת התשלומים הם: נזק, צער, ריפוי, שבת, בושת.
מקור

על פי המשפט העברי במקרה של נזק גופני אין להתחשב רק בנזק הישיר שנוצר, ועל המזיק לשלם עוד ארבעה תשלומים מלבד תשלום הנזק, המתחשבים בסוגי נזקים שנגרמו מחמתו.
למסקנת התלמוד, חיוב חמישה דברים אלו נלמד מפסוקי המקרא השונים.
פרטי הדין

בהלכה מובא, שרק כאשר הפגיעה נעשית על ידי האדם עצמו, הוא מתחייב בחמשת התשלומים, אך לא כאשר היא נעשית על ידי בהמתו או רכושו.
כמו כן, ישנם הסוברים שרק כאשר הנזק נעשה בכוונה או ברשלנות חלים חיובים אלו, אך כאשר היה שוגג חייב רק בתשלום הנזק.
לכל הדעות החיוב בתשלומי בושת הוא רק כשהפגיעה נעשית בכוונה.
דין נוסף המוסכם על כולם, הוא החיוב בתשלומי 'נזק' גם כאשר הנזק נעשה באונס, על פי הכלל 'אדם מועד לעולם'.
פירוט התשלומים > נזק

תשלומי הנזק הוא חיוב על אובדן קבוע של יכולת השׂתכרות שאירע עקב הנזק.
פירוט התשלומים > צער

בית הדין מעריכים כמה מוכן אדם לשלם כדי למנוע ממנו את אותו הצער שנצטער. לדוגמה אדם שגזרה עליו המלכות שיחתכו את ידו, שמין כמה היה מוכן לשלם על מנת שיחתכו את ידו תחת הרדמה כללית או מקומית למנוע את הצער.
הסיבה שלא שמין, תמורת איזה סכום יסכים אדם לקבל צער כזה, הוא מכיוון שעל מנת שאדם שפוי יסכים שיחתכו את ידו ללא הרדמה במקום לחותכה בהרדמה הוא ירצה על כך סכום גבוה ביותר, אם בכלל ימצא אדם שכזה. אך מאידך - אדם שנגזר עליו שיחתכו את ידו ללא הרדמה, לא ישלם כל סכום שבעולם כדי שיעשו זאת עם הרדמה.
פירוט התשלומים > ריפוי

חיוב המוטל על המזיק לשלם את הוצאות הרופא, בית החולים, תרופות או הניתוח, עד להבראתו השלימה של הניזוק. בתלמוד מובא שאף במקרה שהמזיק מציע לניזק רופא שמרפא בחינם, הוא אינו חייב ללכת לאותו רופא, והמזיק יהיה חייב לשלם לו את ההוצאות שהוציא על הרופא שבחר הניזוק. בטעם הדבר אמרו בתלמוד
אסיא דמגן במגן מגן שוה (=רופא שמרפא בחינם - שווה חינם)
פירוט התשלומים > שֶׁבֶת

חיוב תשלומי שבת נזכר במפורש בתורה ”רַק שִׁבְתּוֹ יִתֵּן” (ספר שמות, פרק כ"א, פסוק י"ט).
תשלום שבת כולל חיוב לשלם את ההפסד שנגרם לניזוק בזמן שבו גופו נפגע ולא יכול היה לעבוד. אם כי, מכיוון שתחת תשלומי "נזק" כבר שילם המזיק את הנזק שנגרם בעקבות חיתוך היד, בתשלומי ה"שבת" חייב המזיק לשלם את הנזק שנגרם בעבודה המועטת שיכול אדם לעבוד גם עם יד אחת – למשל שמירה.
פירוט התשלומים > בושת

חיוב בושת, כולל חיוב תשלומים על הבושה שנגרמה לניזק בשעת הנזק, כגון בעקבות צפייה של אנשים שראו את מעשה הנזק, או שם רע שיצא בעקבות מעשה הנזק (למשל בעקבות מעשה אונס).
במקרים שונים קבעו חז"ל קנסות בסכומים קבועים שעל המזיק לתת לניזק, כגון במקרה שהזיקו בבעיטה, או על ידי שסתר על לחיו.
ראו גם

דמי ולדות
שלזיה תחתית

שלזיה תחתית (בפולנית: dolnośląskie) היא אחת משש-עשרה הווייוודות של פולין. היא שוכנת בדרום-מערב פולין, וגובלת בצפון בווייוודות פולין גדול ולובוש, במזרח בווייוודה אופולה, בדרום בצ'כיה, ובמערב בגרמניה.
בירתה של שלזיה תחתית והעיר הגדולה ביותר בה היא העיר ורוצלב, השוכנת במזרחה. ערים גדולות נוספות הן ולבז'יך, לגניצה וילניה גורה.
מקור השם

ווייוודת שלזיה תחתית נושאת את שמו של האזור ההיסטורי "שלזיה", אשר הווייוודה יושבת במערבו. בפולנית מכונה האזור בשם Śląsk, בגרמנית שלזית Schläsing, בצ'כית Slezsko ובסורבית Šlazyńska. כל השמות מעידים לדעת רבים שהמקום נקרא על שמם של נהר והר הסלזה (Ślęza) - המצויים בתחומי אזור שלזיה, כארבעים קילומטרים דרומית לוורוצלב. יש חוקרים הטוענים שההר סלזה היה בעת הפרהיסטורית אזור מקודש דתית על ידי האוכלוסייה הפגאנית שבאזור.
סברה אחרת, הפופולרית בעיקר בקרב חוקרים פולנים, קושרת את שלזיה למילה הסלאבית העתיקה ślęg או śląg, אשר משמעותה רטיבות ולחות, עדות אולי לתנאים האקלימים של האזור. ובעוד זאת, בקרב חוקרים גרמנים רווחת במקומות רבים ההנחה שהשם של אזור שלזיה נגזר משמו של שבט בשם "סלינגים" (בלטינית: Silingae, ביוונית עתיקה: Σιλίγγαι), שבט גרמאני ונדלי שלזמן מה התיישב באזור שלזיה.
לשם ווייוודה מתווספת המילה "תחתית" (Dolny), מאחר שהיא יושבת בחבל הארץ הנמוך יותר של שלזיה, ולא בזה הגבוה, המכונה "שלזיה עילית" (Górny Śląsk).
גאוגרפיה

מבחינה גאוגרפית, ההווייוודה שלזיה תחתית חופפת את חבל הארץ הגאוגרפי הנושא את שמה, שלזיה תחתית. חבל ארץ זה כולל את אגן ההיקוות של נהר האודר העליון והתיכון. נהר האודר מגיע אל שלזיה תחתית מהווייוודה השכנה אופולה שממזרח, וזורם מכיוון דרום מזרח לכיוון צפון מערב לאורך שלזיה תחתית. לאורך כל דרכיו הנהר מוזן ביובלים רבים המנקזים את מימי האזור כולו. בהמשכו, הנהר יוצא אל הווייוודה השכנה לובוש הגובלת עם שלזיה תחתית מצפון-מערב. סביב גדותיו של נהר האודר משתרע עמק רחב וארוך, בו מרוכזת עיקר האוכלוסייה של האזור. מצפון ומדרום לעמק נהר האודר אפשר למצוא גבעות רבות, ותנאי השטח המישוריים המאפיינים את כל אזור שלזיה תחתית הופכים לגבוהים יותר. צפונה מהגבעות שמצפון לנהר האודר מצוי המישור הגדול של אזור פולין גדול. דרומה מהגבעות שמדרום לנהר האודר מצוי רכס הרי הסודטים, מקום המנוגד במיוחד לתנאי השטח בשאר האזורים בשלזיה תחתית. הרים אלו הם גבוהים במיוחד ביחס לאזור ומגיעים עד לגובה של כ-1,600 מטר.
הטמפרטורה השנתית הממוצעת בוורוצלב, בירת הוויווידה, היא 9.1 מעלות צלזיוס. החודש הקר ביותר הוא ינואר (עם טמפרטורה ממוצעת של -0.7 מעלות צלזיוס), והחודש החם ביותר הוא יולי (עם טמפרטורה ממוצעת של 19.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 536.9 מ"מ.
גאוגרפיה > אזורים מוגנים

בשלזיה תחתית יש שני פארקים לאומיים (Park Narodowy), שנים עשר פארקי נוף (Park krajobrazowe) ו-66 שמורות טבע (Rezerwat przyrody).
| פארקים לאומיים בשלזיה תחתית> תמונה | פארקים לאומיים בשלזיה תחתית> סמל | פארקים לאומיים בשלזיה תחתית> שם | פארקים לאומיים בשלזיה תחתית> שטח (בקמ"ר) | פארקים לאומיים בשלזיה תחתית> מחוז |
| --- | --- | --- | --- | --- |
|  |  | הפארק הלאומי הרי סטולובה   Park Narodowy Gór Stołowych | 63 | מחוז קלודצקו |
|  |  | הפארק הלאומי קרקונושה   Karkonoski Park Narodowy | 56 | מחוז ילניה גורה |
| פארקי נוף בשלזיה תחתית> תמונה | פארקי נוף בשלזיה תחתית> שם | פארקי נוף בשלזיה תחתית> שטח (בקמ"ר) | פארקי נוף בשלזיה תחתית> מחוז |
| --- | --- | --- | --- |
|  | פארק הנוף קשנז'   Książański Park Krajobrazowy | 31 | מחוז ולבז'יך |
|  | פארק הנוף חלמי   Park Krajobrazowy Chełmy | 159 | מחוז יאבור |
|  | פארק הנוף עמק ביסטשיצה   Park Krajobrazowy Dolina Bystrzycy | 700 | מחוז מיליץ' |
|  | פארק הנוף עמק יז'ז'יצה   Park Krajobrazowy Dolina Jezierzycy | 85 | מחוז וולוב |
|  | פארק הנוף עמק בובר   Park Krajobrazowy Doliny Bobru | 80 | מחוז ילניה גורה |
|  | פארק הנוף הרי הינשוף   Park Krajobrazowy Gór Sowich | 122 | מחוז דז'רז'וניוב |
|  | פארק הנוף סודטים ולבז'יך   Park Krajobrazowy Sudetów Wałbrzyskich | 64 | מחוז ולבז'יך |
|  | פארק הנוף פז'מקוב   Przemkowski Park Krajobrazowy | 223 | מחוז פולקוביצה |
|  | פארק הנוף רודווסקי   Rudawski Park Krajobrazowy | 157 | מחוז יאבור |
|  | פארק הנוף שלנז'ה   Ślężański Park Krajobrazowy | 81 | מחוז דז'רז'וניוב |
|  | פארק הנוף שנייז'ניק   Śnieżnicki Park Krajobrazowy | 288 | מחוז קלודצקו |
גאוגרפיה > הרים

| עשרת ההרים הגבוהים ביותר בשלזיה תחתית> תמונה | עשרת ההרים הגבוהים ביותר בשלזיה תחתית> שם | עשרת ההרים הגבוהים ביותר בשלזיה תחתית> גובה (במטרים) | עשרת ההרים הגבוהים ביותר בשלזיה תחתית> מחוז |
| --- | --- | --- | --- |
|  | שנייז'קה   Śnieżka | 1602 | מחוז ילניה גורה |
|  | ויילקי שישאק   Wielki Szyszak | 1509 | מחוז ילניה גורה |
|  | סמוגורניה   Smogornia | 1489 | מחוז ילניה גורה |
|  | לבסקי שְצ'יט   Łabski Szczyt | 1471 | מחוז ילניה גורה |
|  | מאלי שישאק   Mały Szyszak | 1439 | מחוז ילניה גורה |
|  | שמיילץ   Śmielec | 1424 | מחוז ילניה גורה |
|  | צ'סקי קאמייניה   Czeskie Kamienie | 1416 | מחוז ילניה גורה |
|  | שלונסקי קאמייניה   Śląskie Kamienie | 1413 | מחוז ילניה גורה |
|  | צ'רנה קופה   Czarna Kopa | 1407 | מחוז ילניה גורה |
|  | טפי שְצ'יט   Tępy Szczyt | 1387 | מחוז ילניה גורה |
היסטוריה

| לוח תקופות היסטוריות של שלזיה תחתית | לוח תקופות היסטוריות של שלזיה תחתית | לוח תקופות היסטוריות של שלזיה תחתית |  |
| --- | --- | --- | --- |
| עד 880 | שבטים סלאבים וגרמאנים | שבטים סלאבים וגרמאנים |  |
| 880 - 902 | דוכסות מורביה הגדולה | דוכסות מורביה הגדולה |  |
| 902 - 960 | שבטים סלאבים וגרמאנים | שבטים סלאבים וגרמאנים |  |
| 960 - 1025 | המדינה הפולנית הראשונה | המדינה הפולנית הראשונה |  |
| 1025 - 1335 |  | הממלכה הפולנית הראשונה |  |
| 1335 - 1479 |  | ממלכת בוהמיה |  |
| 1479 - 1526 |  | ממלכת הונגריה |  |
| 1526 - 1748 |  | ממלכת הבסבורג |  |
| 1748 - 1867 |  | ממלכת פרוסיה |  |
| 1867 - 1871 |  | הקונפדרציה הצפון-גרמנית |  |
| 1871 - 1919 |  | הקיסרות הגרמנית |  |
| 1919 - 1933 |  | רפובליקת ויימאר |  |
| 1939 - 1945 |  | גרמניה הנאצית |  |
| 1945 - 1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה.  בדרך כלל השליטה באזור נחלקה על ידי מספר ישויות מדיניות שונות.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים, יישובים ומחוזות > ערים

בשלזיה תחתית ישנם 91 ערים ועיירות.
| הערים הגדולות בשלזיה תחתית>  | הערים הגדולות בשלזיה תחתית> תמונה | הערים הגדולות בשלזיה תחתית> סמל | הערים הגדולות בשלזיה תחתית> שם | הערים הגדולות בשלזיה תחתית> אוכלוסייה (2014) | הערים הגדולות בשלזיה תחתית> מחוז |
| --- | --- | --- | --- | --- | --- |
| 1 |  |  | ורוצלב   Wrocław | 633,105 | עצמאי |
| 2 |  |  | ולבז'יך   Wałbrzych | 117,264 | עצמאי |
| 3 |  |  | לגניצה   Legnica | 101,768 | עצמאי |
| 4 |  |  | ילניה גורה   Jelenia Góra | 81,640 | עצמאי |
| 5 |  |  | לובין   Lubin | 74,886 | מחוז לובין |
| 6 |  |  | גלוגוב   Głogów | 68,813 | מחוז גלוגוב |
| 7 |  |  | שווידניצה   Świdnica | 59,002 | מחוז שווידניצה |
| 8 |  |  | בולסלבייץ   Bolesławiec | 39,481 | מחוז בולסלבייץ |
| 9 |  |  | אולשניצה   Oleśnica | 37,307 | מחוז אולשניצה |
| 10 |  |  | דְזֶ'רְז'וֹנְיוּב   Dzierżoniów | 34,315 | מחוז דז'רז'וניוב |
| 11 |  |  | אולאווה   Oława | 32,278 | מחוז אולאווה |
| 12 |  |  | זגוז'לץ   Zgorzelec | 31,716 | מחוז זגוז'לץ |
| 13 |  |  | ביילבה   Bielawa | 31,068 | מחוז דז'רז'וניוב |
| 14 |  |  | קלודצקו   Kłodzko | 27,919 | מחוז קלודצקו |
| 15 |  |  | יאבור   Jawor | 23,857 | מחוז יאבור |
| 16 |  |  | שווייבודז'יצה   Świebodzice | 23,175 | מחוז שווידניצה |
| 17 |  |  | נובה רודה   Nowa Ruda | 23,114 | מחוז קלודצקו |
| 18 |  |  | פולקוביצה   Polkowice | 22,553 | מחוז פולקוביצה |
| 19 |  |  | לובן   Lubań | 21,788 | מחוז לובן |
| 20 |  |  | קאמיינה גורה   Kamienna Góra | 19,893 | מחוז קאמיינה |
ערים, יישובים ומחוזות > מחוזות

בשלזיה תחתית ישנם 30 מחוזות, מתוכם ארבע ערים מחוזיות.
| מחוזות שלזיה תחתית |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | ורוצלב   Wrocław | 633,105 | 293 |  |  |
|  | ולבז'יך   Wałbrzych | 117,264 | 84 |  |  |
|  | לגניצה   Legnica | 101,768 | 56 |  |  |
|  | ילניה גורה   Jelenia Góra | 81,640 | 109 |  |  |
מחוזות רגילים
|  | מחוז קלודצקו   Powiat kłodzki | 164,155 | 1,643 | 14 | קלודצקו |
|  | מחוז שווידניצה   Powiat świdnicki | 160,658 | 742 | 8 | שווידניצה |
|  | מחוז ורוצלב   Powiat wrocławski | 129,576 | 1,116 | 9 | ורוצלב |
|  | מחוז לובין   Powiat lubiński | 106,437 | 711 | 4 | לובין |
|  | מחוז אולשניצה   Powiat oleśnicki | 106,167 | 1,049 | 8 | אולשניצה |
|  | מחוז דז'רז'וניוב   Powiat dzierżoniowski | 104,285 | 478 | 7 | דז'רז'וניוב |
|  | מחוז זגוז'לץ   Powiat zgorzelecki | 92,799 | 838 | 7 | זגוז'לץ |
|  | מחוז בולסלבייץ   Powiat bolesławiecki | 90,295 | 1,303 | 6 | בולסלבייץ |
|  | מחוז גלוגוב   Powiat głogowski | 90,194 | 443 | 6 | גלוגוב |
|  | מחוז טשבניצה   Powiat trzebnicki | 83,176 | 1,025 | 6 | טשבניצה |
|  | מחוז אולאווה   Powiat oławski | 75,869 | 523 | 4 | אולאווה |
|  | מחוז זומבקוביצה   Powiat ząbkowicki | 67,614 | 801 | 7 | זומבקוביצה שלונסקיה |
|  | מחוז ילניה גורה   Powiat jeleniogórski | 65,069 | 628 | 9 | ילניה גורה |
|  | מחוז פולקוביצה   Powiat polkowicki | 63,185 | 779 | 6 | פולקוביצה |
|  | מחוז ולבז'יך   Powiat wałbrzyski | 57,620 | 430 | 9 | ולבז'יך |
|  | מחוז לובן   Powiat lubański | 55,919 | 428 | 7 | לובן |
|  | מחוז לגניצה   Powiat legnicki | 54,929 | 744 | 8 | לגניצה |
|  | מחוז שרודה   Powiat średzki | 52,543 | 703 | 5 | שרודה שלונסקה |
|  | מחוז יאבור   Powiat jaworski | 51,949 | 581 | 6 | יאבור |
|  | מחוז וולוב   Powiat wołowski | 47,475 | 675 | 3 | וולוב |
|  | מחוז לבובק   Powiat lwówecki | 47,120 | 709 | 5 | לבובק שלונסקי |
|  | מחוז זלוטורייה   Powiat złotoryjski | 44,893 | 575 | 6 | זלוטורייה |
|  | מחוז קאמיינה   Powiat kamiennogórski | 44,824 | 396 | 4 | קאמיינה גורה |
|  | מחוז סטשלין   Powiat strzeliński | 44,322 | 622 | 5 | סטשלין |
|  | מחוז מיליץ'   Powiat milicki | 37,286 | 715 | 3 | מיליץ' |
|  | מחוז גורה   Powiat górowski | 36,321 | 738 | 4 | גורה |
ראו גם

שלזיה
הערות שוליים

↑  Zbigniew Babik: Najstarsza warstwa nazewnicza na ziemiach polskich w granicach średniowiecznej Słowiańszczyzny. Kraków: Uniwersitas, 2001, s. 274-276. ISBN 83-7052-597-0.
↑  W.Korta, Spór o nazwę Śląska, "Sobótka" 41, 1986, s.165-186
↑  "J.Udolph Der Name Schlesien, [w:] Studia Onomastica et Indogermanica Festschrift für F.Lochner v. Hüttenbach zum 65. Geburstag, Graz 1995, s.335-354
↑  Rudolf Fischer. Onomastica slavogermanica. Uniwersytet Wrocławski. 2007. t. XXVI. 2007. str. 83
↑  Jankuhn, Herbert; Beck, Heinrich et al., ed. (2006). "Wandalen". Reallexikon der Germanischen Altertumskunde (in German) 33 (2nd ed.). Berlin, Germany; New York, New York: de Gruyter. Da die Silingen offensichtlich ihren Namen im mittelalterlichen pagus silensis und dem mons slenz - möglicherweise mit dem Zobten gleichzusetzen [...] - hinterließen und damit einer ganzen Landschaft – Schlesien – den Namen gaben [...]
↑  Jerzy Strzelczyk, "Wandalowie i ich afrykańskie państwo" p. 59, Warszawa 1992.
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, dolnośląskie
| --- | --- |
בקרת זהויות :  NLI: 987007489316605171  GND: 4596748-9  LCCN: n2001114040  LNB: 000343687  MusicBrainz: e01a7d82-16e5-4644-9359-eaf2cef729fa  NKC: ge116895  VIAF: 159635910   WorldCat (עם VIAF): 159635910
DTS

DTS, ראשי תיבות של Digital Theatre System היא שיטת קידוד דיגיטלית לפסקול רב-ערוצי של סרטי קולנוע.
לוגו שיטת DTS
שיטה זו נוצרה על ידי חברת Digital Theatre Systems שאחד ממשקיעיה היה במאי הקולנוע סטיבן ספילברג. העבודה על הפורמט החלה ב-1991, ארבע שנים לאחר שמעבדות דולבי החלו לפתח את Dolby Digital. הסרט הראשון שבו נעשה שימוש בשיטה היה "פארק היורה" שיצא ב-1993, שנה לאחר ש"בטמן חוזר" יצא לבתי הקולנוע בקידוד דולבי דיגיטל.
בניגוד לפסקול סטריאופוני, שיטה זו תומכת בדרך כלל בתצורת 5.1, כלומר שני רמקולים קדמיים ראשיים, שניים אחוריים, רמקול קדמי מרכזי וסאב וופר. יתרונה של שיטה זו על פני שיטות דיגיטליות אחרות כגון דולבי דיגיטל הוא שמידת הדחיסה של הפסקול הדיגיטלי היא פחותה, ולכן הצליל המתקבל נאמן יותר למקור. תצורות נוספות שנתמכות על ידי DTS הן סטריאו, ארבעה ערוצים, ארבעה ערוצים וסאב וופר וכן (בגרסאות החדשות) עד שבעה רמקולים וסאב וופר.
החסרון בשיטה זו, מבחינת בתי הקולנוע, הוא שבניגוד לשיטות אחרות כמו SDDS ודולבי שבהן סרט הצלולואיד מכיל את התמונות ולצידן הפסקול, ב-DTS הפסקול הוא נפרד פיזית מהסרט - הוא מגיע על CD-ROM, ולכן בית הקולנוע זקוק למערכת הקרנה משוכללת יותר, שיכולה לתזמן את ההקרנה על המסך עם הפסקול המגיע ממערכת אודיו נפרדת.
השיטה נמצאת גם בשימוש ביתי, בסרטים בפורמט DVD, אך זוכה לפופולריות פחותה מאשר Dolby digital. רוב המקלטים הביתיים אינם מסוגלים לפענח אותה ורק מיעוט סרטי ה-DVD מכילים פסקול DTS. גם חלק מהסרטים האחרונים שיצאו בכותרי לייזרדיסק קודדו בשיטת DTS, בשנות התשעים המאוחרות.
1902 בארצות הברית

| 0 | 1 | 2 | 3 |
| --- | --- | --- | --- |
| «««  1901   1900  1899 |  דגל ארצות הברית | 1902  בארצות הברית |  »»»  1903   1904   1905 |
כל ערכי השנים בארצות הברית • אירועים בולטים בעולם ב-1902 פורטל ארצות הברית • לוח שנה של שנת 1902
1902 בארצות הברית הייתה השנה בה חגגה ארצות הברית 126 שנה מיום היווסדה.
הנהגה

הנשיא: תאודור רוזוולט (המפלגה הרפובליקנית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
2 באפריל - בית הקולנוע הראשון בארצות הברית נפתח בלוס אנג'לס שבקליפורניה.
20 במאי - קובה מקבלת עצמאות מארצות הברית.
4 ביולי - מסתיימת מלחמת ארצות הברית–הפיליפינים.
22 באוגוסט - תאודור רוזוולט הופך לנשיא האמריקני הראשון שנסע במכונית.
נולדו

4 בפברואר – צ'ארלס לינדברג, מחלוצי התעופה, הראשון שחצה את האוקיינוס האטלנטי בטיסת סולו ישירה (נפטר ב-1974)
14 בפברואר – תלמה ריטר, שחקנית אמריקאית (נפטרה ב-1969)
20 בפברואר – אנסל אדמס, צלם אמריקני (נפטר ב-1984)
22 בפברואר – דוד מרכוס, איש צבא יהודי-אמריקאי ומאנשי מח"ל (נהרג ב-1948)
27 בפברואר – ג'ון סטיינבק, סופר אמריקאי (נפטר ב-1968)
16 ביוני – ברברה מק'קלינטוק, חוקרת ציטוגנטיקה אמריקאית, כלת פרס נובל לפיזיולוגיה ורפואה (נפטרה ב-1992)
28 ביוני – ג'ון דילינג'ר, גנגסטר אמריקאי (נהרג 1934)
19 באוגוסט – אוגדן נאש, משורר אמריקאי (נפטר ב-1971)
5 באוקטובר – ריי קרוק, מייסדה של רשת המזון המהיר מקדונלד'ס (נפטר ב-1984)
נפטרו

פרק זה לוקה בחסר. אנא תרמו לוויקיפדיה ו.
26 במאי – אלמון סטראוג'ר, ממציא אמריקני אשר המציא את מתגי הטלפוניה האוטומטיים הראשונים (נולד ב-1839)
26 בספטמבר – לוי שטראוס, יצרן בגדים יהודי-אמריקאי ממוצא גרמני, ממציא מכנסי הג'ינס ואבי המותג Levi's. (נולד ב-1829)
לוי שטראוס
שרלוק הולמס (סדרת טלוויזיה, 2013)

| --- | --- |

 מבוסס על:  canon of Sherlock Holmes 
 סוגה:  דרמה   פשע   מתח
 יוצרים:  אנדריי קאבון
 כותבים:  אנדריי קאבון   לאוניד פורוחניה   אולג פוגודין   זויה קודריה   אולג קאבון
 בימוי:  אנדריי קאבון 
 שחקנים:  איגור פטרנקו אנדריי פאנין מיכאיל בויארסקי אלכסיי גורבונוב אינגבורגה דפקונייטה ליאנקה גרו 
 פסקול:  גארי מילר
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  16
 הפקה
 מפיק:  יקטרינה יפאנובה   דניס פרולוב
 חברת הפקה:  VGTRK Central Partnership
 הפצה:  סנטרל פרטנרשיפ 
 אתר צילומים:  סנקט פטרבורג מחוז לנינגרד
 אורך פרק:  90 דקות
 שידור
 רשת שידור:  רוסיה-1
 תקופת שידור מקורית:  18 בנובמבר 2013 – 28 בנובמבר 2013
 קישורים חיצוניים
 http://www.centpart.ru/movie/3443
 דף התוכנית ב-IMDb
 
שרלוק הולמס (ברוסית: Шерлок Холмс) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל. את דמותו של שרלוק הולמס מגלם איגור פטרנקו, כשלצידו אנדריי פאנין כדוקטור ווטסון, שזה היה תפקידו האחרון לאחר שהוא מת לפני שהספיק לדבב את כל הדיאלוגים של דמותו.
בשונה מעיבודים קולנועיים וטלוויזיוניים קודמים, ד"ר ווטסון מוצג כמבוגר מהולמס ב-15 שנה. הסדרה מהווה עיבוד לשמונה סיפורים מתוך הרפתקאותיהם של שרלוק הולמס וד"ר ווטסון.
פרק הבכורה של הסדרה שודר בערוץ רוסיה-1 ב־18 בנובמבר 2013.